OpenLLM-France/wikimedia huggingface dataset:
# Villa Rosario (Caldes de Malavella)

La Villa Rosario o Torre dels Alemanys és un edifici situat a la Rambla d'en Rufí, just al final del nucli urbà de Caldes de Malavella (Selva), que forma part de l'Inventari del Patrimoni Arquitectònic de Catalunya.

## Història

La rambla d'en Rufí pren el nom d'una masia propietat de Felicià Rufí, que urbanitzà la zona cap als anys 1920 per a l'estiueig de les classes benestants, atretes per les aigües medicinals. La torre fou un encàrrec del comerciant alemany Otto Streitberger al mestre d'obres de Caldes Ramon Vinyals i Guitart (1914-1915). El propietari volia apaivagar la nostàlgia de la seva muller Rosario Pequeño, originària de Cadis; d'aquí l'estil neoàrab de l'edifici.
Entre el 1927 i el 1928, Joan Vinyals i Solà, fill de l'anterior, hi afegí un pis i la torre, rematada per una cúpula, desapareguda durant la Guerra Civil.

## Descripció

És de planta rectangular, i està compost de baixos i un pis. Té la teulada a quatre vessants, sostinguda per bigues de fusta que sobresurten i formen el ràfec, en el qual hi ha rajola vidriada. Sobresurt una torre a la part posterior de l'edifici, al costat dret. Al costat esquerre hi ha una terrassa a l'altura del pis.
La façana principal té la porta d'entrada central, en arc àrab fistonat, sostingut per columnes amb capitells àrabs. Al seu damunt, dues franges horitzontals de ceràmica l'emmarquen. La porta d'entrada està flanquejada per finestres en arc àrab fistonat, dues d'aparellades i separades per columnes i capitell àrab, i una al costat d'aquestes, de manera que hi ha tres finestres al costat de la porta d'entrada. Les finestres aparellades i les individuals, tenen una franja horitzontal de ceràmica.
Al pis, construït posteriorment, tres finestres centrals separades per columnetes, en arc àrab i dues de laterals, també en arc àrab. Als carcanyols decoració d'arabescs. A la part posterior, i coincidint amb l'altura del pis, una terrassa, al costat esquerre. A les façanes laterals, les obertures presenten la mateixa estructura i decoracions que la planta baixa (amb arcs fistonats) i el pis de la façana principal. A la torre enmerletada, l'últim pis també té arcs de ferradura sense fistons, i decoracions de mosaics als carcanyols.

## Vegeu també

* Edifici Alhambra

## Referències

* 1 2 3 4 5 6 7 8 9 «Vil·la Rosàrio». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Dr. Otto Streitberger». Edificio Alhambra Barcelona.

## Enllaços externs

* «Dr. Otto Streitberger». Edificio Alhambra Barcelona.
# Dario Barbosa

Dario Barbosa (Porto Alegre, 21 de juliol de 1882 - Porto Alegre, 25 de setembre de 1965) va ser un tirador brasiler que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de bronze en la prova de pistola lliure, 50 metres per equips i també disputà, sense sort, la de pistola lliure, 50 metres.

## Referències

* ↑ «Dario Barbosa Olympic Results». sports-reference.com. Arxivat de l'original el 17 de juliol 2014. [Consulta: 29 novembre 2017].
# Pseudoviridae

Pseudoviridae és una família de virus del tipus d'ARN monocatenari.

## Gèneres

* Gènere Pseudovirus; espècie tipus: Saccharomyces cerevisiae Ty1 virus
* Gènere Hemivirus;espècie tipus: Drosophila melanogaster copia virus
Els Pseudoviridae infecten fongs i invertebrats.

## Referències

* ↑ «Pseudoviridae» (en anglès). ViralZone. [Consulta: 19 octubre 2024].
* ↑ «Pseudoviridae» (en castellà). Química.es. [Consulta: 19 octubre 2024].
* ↑ «Taxon Details» (en anglès). ICTV. [Consulta: 19 octubre 2024].
# Jenny Kastein

Jenny Kastein (Amsterdam, 24 de gener de 1913 - Zwolle, 20 d'octubre de 2000) va ser una nedadora neerlandesa que va competir durant la dècada de 1930.
El 1931 guanyà la medalla de plata en la cursa dels 200 metres braça del Campionat d'Europa de natació de París, en quedar rere Cecelia Wolstenholme. L'any següent va establir quatre rècords del món en els 400 i 500 metres braça (proves no oficials), però no va disputar els Jocs de Los Angeles per culpa dels problemes econòmics derivats de la Gran Depressió.
El 1936 va prendre part en els Jocs Olímpics de Berlín, on fou setena en la competició dels 200 metres braça del programa de natació.

## Referències

* 1 2 «Jenny Kastein Olympic Results». sports-reference.com. Arxivat de l'original el 1 de setembre 2011. [Consulta: 28 febrer 2019].
* ↑ "Mej. Kastein gaat niet naar Los Angeles", Algemeen Handelsblad, 26 abril 1932
* ↑ "Gaat Jenny Kastein naar Los Angeles?", De Telegraaf, 30 abril 1932
# Joop Boutmy

Johannes Wouter "Joop" Boutmy (George Town, Malaca, 29 d'abril de 1894 – Verona, Nova Jersey, Estats Units, 26 de juliol de 1972) va ser un futbolista neerlandès que va competir a començament del segle xx. Jugà com a migcampista i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Va disputar 89 partits amb l'HBS de La Haia, marcant 6 gols, entre 1910 i 1922.
A la selecció nacional jugà un total de 10 partits, en què marcà un gol. Debutà contra Àustria el juny de 1912 i disputà el seu darrer partit en un amistós contra Dinamarca el maig de 1914.

## Referències

* ↑ «Joop Boutmy Olympic Results». sports-reference.com. Arxivat de l'original el 6 de gener 2009. [Consulta: 25 febrer 2017].
* ↑ Geschiedenis van HBS Arxivat 2007-06-30 a Wayback Machine. - HBS Craeyenhout (neerlandès)
* ↑ Intl career stats Arxivat 2016-11-06 a Wayback Machine. - Ons Oranje
# Dirk Boest Gips

Dirk Boest Gips (Dordrecht, Holanda Meridional, 30 de juliol de 1864 – Den Haag, 11 de novembre de 1920) va ser un tirador neerlandès que va competir cavall del segle xix i el segle xx. El 1900 va prendre part en els Jocs Olímpics de París, on guanyà la medalla de bronze en la prova de pistola militar per equips, junt a Anthony Sweijs, Solko van den Bergh, Antonius Bouwens i Henrik Sillem. En la prova individual acabà en sisena posició.

## Referències

* ↑ «PARIS 1900. SHOOTING». olympic.org. [Consulta: 21 setembre 2015].
* ↑ «Dirk Boest Gips Olympic Results». sports-reference.com. Arxivat de l'original el 6 de gener 2009. [Consulta: 30 setembre 2015].
# Vergobret

Vergobret era el nom d'un magistrat que ocupava el lloc més alt entre els celtes a la Gàl·lia, principalment entre els hedus.
Juli Cèsar en va donar una àmplia descripció i explica quines eren les seves funcions a la seva obra la Guerra de les Gàl·lies i l'anomena princeps civitatis (el principal de la ciutat), principatus (el que prevaleix, el primer) i magistratus (magistrat). S'elegia anualment sota la supervisió de dos druides. Tenia dret de vida i de mort sobre els seus súbdits, i comandava l'exèrcit en les guerres defensives. Segons Cèsar, tenia prohibit sortir més enllà de les fronteres del territori del seu poble («segons les lleis dels hedus, els qui ostenten el poder suprem tenen interdit de sortir de les pròpies fronteres»).

## Referències

* ↑ Juli Cèsar. De Bello gallico, VII, 33.

## Bibliografia

* Christian Goudineau et Christian Peyre, Bibracte et les Éduens, À la découverte d'un peuple gaulois, éditions Errance, 1993
# Trichys fasciculata

Trichys fasciculata és una espècie de mamífer rosegador histricomorf de la família Hystricidae. És un porc espí que habita a Borneo. Espècie externament similar a Atherurus, però difereix dels membres d'aquest gènere en moltes característiques cranials.
# Josep Fontanet Petit

Josep Fontanet Petit (Barcelona, 22 de juliol de 1900 – Barcelona, 31 de desembre de 1941) fou un waterpolista català que va competir a començaments del segle xx.
El 1920 va prendre part en els Jocs Olímpics d'Anvers, on disputà la competició de waterpolo. Aquest fou el debut de la selecció espanyola en uns Jocs, en els quals finalitzà en una meritòria setena posició. Quatre anys més tard, a París, fou vuitè en la classificació final de waterpolo.
Membre del CN Barcelona, en el seu palmarès destaquen dos Campionats d'Espanya (1920, 1921) i sis de Catalunya (1921 a 1926).

## Referències

* ↑ «Amberes 1920, el debut olímpico de España». Real Federación Española de Natación. Arxivat de l'original el 16 de setembre 2017. [Consulta: 15 setembre 2017].
* ↑ «José Fontanet Olympic Results». sports-reference.com. Arxivat de l'original el 17 d'abril 2020. [Consulta: 16 setembre 2017].
* ↑ «Josep Fontanet Petit». Enciclopèdia de l'esport català. Barcelona: Grup Enciclopèdia Catalana.
# Vela als Jocs Olímpics d'Estiu de 1900 - 3 a 10 tones

Vela als  Jocs Olímpics d'estiu de 1900 :
0-½ tona (2 proves) :
½-1 tona :
1-2 tones (2 proves) :
2-3 tones (2 proves) :
3-10 tones :
10-20 tones :
Classe oberta :
* 1908>
La competició de vela de 3 a 10 tones va ser una de les proves de vela dels Jocs Olímpics de París de 1900. Aquesta fou la segona categoria més pesada de totes les disputades en aquestes olimpíades. Es van disputar dues curses, sent sols reconeguda pel Comitè Olímpic Internacional la segona d'elles, disputada el 25 de maig de 1900, amb la presència de 16 mariners repartits en 8 embarcacions de 4 nacions diferents.

## Medallistes

| Or | Plata | Bronze |
| Bona Fide Edward Hore Harry Jefferson Howard Taylor | Gitana A. Dubois J. Dubois Maurice Gufflet Robert Gufflet Charles Guiraist | Frimousse H. MacHenry |

## Resultats

Els handicaps s'afegeixen al temps real de cada vaixell per tal de donar un temps ajustat real, però no afecten el resultat final de la cursa. El vaixell Fémur, guanyador de la primera de les curses, no acceptada pel Comitè Olímpic Internacional, no va prendre part en aquesta cursa. Al mateix temps, el vaixell Bona Fide, vencedor d'aquesta cursa, no havia pres part a la primera cursa.
| Posició | Embarcació | Mariners | Nació | Temps | Handicap | Total |
| | Bona Fide | Edward Hore Harry Jefferson Howard Taylor | Regne Unit | 3h 35' 12" | 39' 46" | 4h 14' 58" |
| | Gitana | A. Dubois J. Dubois Maurice Gufflet Robert Gufflet Charles Guiraist | França | 4h 01' 34" | 34' 10v | 4h 35' 44" |
| | Frimousse | H. MacHenry | Estats Units | 4h 04' 39" | 34' 10" | 4h 38' 49" |
| 4 | Mascotte | Christoffel Hooijkaas Henricus Smulders Arie van der Velden | Països Baixos | 4h 09' 29" | 37' 07" | 4h 46' 36" |
| 5 | Mascaret | Leroy | França | 4h 34' 41" | 34' 10" | 5h 08' 51" |
| 6 | Marsouin | Mousette | França | 4h 42' 17" | 34' 33" | 5h 16' 50" |
| 7 | Pirouette | William Martin | França | 4h 49' 05" | 41' 02" | 5h 30' 07" |
| — | Turquoise | E. Michelet | França | DQ | DQ | DQ |
DQ: desqualificat

## Referències

* Base de dades del COI
* De Wael, Herman. Herman's Full Olympians: "Sailing 1900". Accés 2 de març de 2006. Consultable a Herman's Full Olympians: "Sailing 1900" Arxivat 2005-02-26 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Edouard Fesinger

Edouard Feisinger va ser un tirador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà la competició de fossa olímpica per equips del programa de tir. En ella guanyà la medalla de plata.

## Referències

* ↑ «Edouard Feisinger Olympic Results». sports-reference.com. Arxivat de l'original el 18 d’abril 2020. [Consulta: 15 octubre 2017].
# Laüs

Laüs (en grec antic Λᾶος) era una ciutat de la costa oest de Lucània a la boca del riu del mateix nom que feia de frontera entre Lucània i Brútium.
Va ser una ciutat grega, colònia de Síbaris. Heròdot diu que els ciutadans de Síbaris que van sobreviure a la destrucció de la ciutat per part de Crotona l'any 510 aC, es van refugiar a Laüs i Skidros. El Periple de Pseudo-Escílax diu que era una colònia de Turis. Es creu que els lucans la van conquerir abans de l'arribada a la zona d'Alexandre I de l'Epir.
Estrabó també diu que era colònia de Síbaris afegeix que era l'última ciutat de Lucània, situada a 400 estadis de Vèlia. La situa entre el golf de Tàlau i Temesa, prop de Ceril·los. Diu que hi havia un riu que portava també el nom de Laüs i prop de la ciutat hi havia un temple dedicat a l'heroi Dracó, un dels companys d'Odisseu. Un oracle havia predit que un gran exèrcit enemic moriria a mans de Dracó de Laüs i Estrabó explica que un exèrcit de grecs del sud d'Itàlia va ser vençut pels lucans. Se suposa que devia ser durant la guerra que hi va haver l'any 389 aC entre Lucània i Turis, segons diu Diodor de Sicília. Els Italiotes van posar setge a Laüs, considerada una ciutat molt rica, que estava ocupada pels lucans, però unes altres tropes dels lucans que van arribar de refresc van encerclar als italiotes en una plana, es va entaular batalla i es diu que van morir més de deu mil italiotes. En temps de Plini el Vell (segle i) la ciutat ja no existia.
L'antic riu Laüs es diu avui Lao o Laino i desaigua al golf de Policastro que antigament també es deia golf de Laüs.

## Referències

* ↑ Heròdot. Històries, VI, 21
* ↑ Periple de Pseudo-Escílax, 12
* ↑ Estrabó. Geografia, VI, 1,1; VI, 1,5
* ↑ Plini el Vell. Naturalis Historia, III, 72
# Jesús Olmos Moreno

Jesús Olmos Moreno (Chihuahua, 20 de juliol de 1910 - segle XX) fou un jugador de bàsquet mexicà que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició de bàsquet.

## Referències

* ↑ «Jesús Olmos Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# Josep Vilanova Pueyo

Josep Vilanova Pueyo (Barcelona, 20 de març de 1909 - valor desconegut) va ser un boxejador català que va competir durant les dècades de 1920 i 1930.
El 1927 es proclamà campió d'Espanya del pes mosca i el 1927 i 1928 de Catalunya. El 1928 va prendre part en els Jocs Olímpics d'Amsterdam, on quedà eliminat en vuitens de final de la categoria del pes mosca pel futur campió olímpic Antal Kocsis.
Com a professional, entre 1929 i 1944, va disputar 26 combats, amb un balanç de 12 victòries, 9 derrotes i 5 combats nuls.

## Referències

* ↑ «Josep Vilanova Pueyo». Enciclopèdia Catalana. [Consulta: 28 setembre 2018].
* ↑ «José Vilanova Olympic Results». sports-reference.com. Arxivat de l'original el 18 d’abril 2020. [Consulta: 28 setembre 2018].
* ↑ José Vilanova a BoxRec
# Adolf van der Voort van Zijp

Adolf van der Voort van Zijp (neerlandès: Adolph Dirk Coenraad van der Voort van Zijp) (Sumatra Septentrional, 1 de setembre de 1892 - Mònaco, 8 de març de 1978) va ser un genet i militar neerlandès que va competir durant la dècada de 1920 i que va disputar dues edicions dels Jocs Olímpics.
El 1924, als Jocs de París, disputà dues proves del programa d'hípica. En ambdues, concurs complet per equips i concurs complet individual, va guanyar la medalla d'or amb el cavall Silver Piece. Quatre anys més tard, als Jocs Amsterdam, disputà les mateixes proves del programa d'hípica. Revalidà la medalla d'or en el concurs complet per equips, mentre en el concurs complet individual fou quart, novament amb el cavall Silver Piece.

## Referències

* 1 2 «Adolf van der Voort van Zijp Olympic Results». sports-reference.com. Arxivat de l'original el 21 de juliol 2009. [Consulta: 28 abril 2018].
# Prats humits montans d'Àfrica oriental

Els prats humits montans de l'Àfrica oriental són una ecoregió de praderies i arbustos de muntanya que ocupa diversos cims d'alta muntanya a Kenya, Sudan del Sud, Tanzània i Uganda. El codi assignat per la WWF per aquesta ecoregió és AT1005.
L'ecoregió ocupa una superfície de 3.300 quilòmetres quadrats, que s'estén des de les muntanyes Imatong del Sudan del Sud fins al Mont Elgon a la frontera Uganda-Kenya, el Mont Kenya a Kenya i el Mont Meru, el Mont Kilimanjaro i el cràter de Ngorongoro tots tres a Tanzània.
L'ecoregió ocupa zones superiors als 3.500 metres d'altitud. Per sota de les praderies humides montanes es troba l'ecoregió dels boscos montans de l'Àfrica oriental. La flora del sud de l'Àfrica oriental té molt en comú amb la dels paisatges montans Rwenzori-Virunga.

## Estat de Conservació

L'ecoregió hom considera en estat "relativament estable / intacte"

## Referències

* ↑ D. M. Olson, E. Dinerstein, E. D. Wikramanayake, N. D. Burgess, G. V. N. Powell, E. C. Underwood, J. A. D'Amico, I. Itoua, H. E. Strand, J. C. Morrison, C. J. Loucks, T. F. Allnutt, T. H. Ricketts, Y. Kura, J. F. Lamoreux, W. W. Wettengel, P. Hedao et K. R. Kassem «Terrestrial Ecoregions of the World: A New Map of Life on Earth». BioScience, 51, 11, 2001, pàg. 935-938.
* ↑ «Terrestrial Ecoregions of the World» (en anglès). WWF, 01-08-2012. [Consulta: 29 juliol 2019].
* ↑ «Montane grasslands and shrublands: Africa: Kenya, Uganda, and Tanzania» (en anglès). WWF. [Consulta: 29 juliol 2019].
# Erik Sætter-Lassen

Erik Sætter-Lassen (Gilleleje, 15 de juliol de 1892 - 24 de desembre de 1966) va ser un tirador danès que va competir durant la dècada de 1920, 1930 i 1940 i que arribà a disputar quatre edicions dels Jocs Olímpics.
El 1920, als Jocs d'Anvers, disputà cinc proves del programa de tir. Guanyà la medalla d'or en la prova de rifle militar 300 metres, drets per equips. També destaquen la quarta posició en les proves de rifle militar 300 metres, drets i carrabina, 50 metres per equips fou quart. Quatre anys més tard, als Jocs de París, disputà tres proves del programa de tir. Destaquen la quarta posició en la prova de carrabina, 50 metres i la sisena en la de rifle lliure per equips. També disputà els Jocs de 1936 i 1948, però amb uns resultats més discrets.

## Referències

* 1 2 «Erik Sætter-Lassen Olympic Results». sports-reference.com. Arxivat de l'original el 18 d’abril 2020. [Consulta: 1r juliol 2018].
# Esquí de fons als Jocs Olímpics d'hivern de 2006 - relleus 4x10 quilòmetres masculins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de relleus 4x10 quilòmetres d'esquí de fons en categoria masculina, que unida a la resta de proves conformà el programa oficial dels Jocs.
Aquesta prova es disputà el 19 de febrer de 2006 a les instal·lacions esportives de Pragelato. Hi participaren un total de 64 esquiadores de 16 comitès nacionals diferents.
Cada esquiadora de cada equip realitzà un recorregut de 10 quilòmetres, els dos primers en estil clàssic i els dos últims en estil lliure.

## Resum de medalles

| Or | Argent | Bronze |
| ItàliaFulvio Valbusa Giorgio Di Centa Pietro Piller Cottrer Cristian Zorzi | AlemanyaAndreas Schlütter Jens Filbrich René Sommerfeldt Tobias Angerer | SuèciaMats Larsson Johan Olsson Anders Södergren Mathias Fredriksson |

## Resultats

| Posició | CON | Temps |
| 1 | Itàlia Fulvio Valbusa Giorgio Di Centa Pietro Piller Cottrer Cristian Zorzi | 1:43:45.7 |
| 2 | Alemanya Andreas Schlütter Jens Filbrich René Sommerfeldt Tobias Angerer | 1:44:01.4 |
| 3 | Suècia Mats Larsson Johan Olsson Anders Södergren Mathias Fredriksson | 1:44:01.7 |
| 4 | França Christophe Perrillat Alexandre Rousselet Emmanuel Jonnier Vincent Vittoz | 1:44:22.8 |
| 5 | Noruega Jens Arne Svartedal Odd-Bjørn Hjelmeset Frode Estil Tore Ruud Hofstad | 1:44:56.3 |
| 6 | Rússia Sergei Novikov Vassili Rotchev Ivan Alypov Yevgeny Dementyev | 1:45:09.9 |
| 7 | Suïssa Reto Burgermeister Christian Stebler Toni Livers Remo Fischer | 1:45:10.9 |
| 8 | Estònia Aivar Rehemaa Andrus Veerpalu Jaak Mae Kaspar Kokk | 1:45:23.8 |
| 9 | Txèquia Martin Koukal Lukáš Bauer Jiří Magál Dušan Kožíšek | 1:46:03.3 |
| 10 | Finlàndia Sami Jauhojärvi Tero Similae Olli Ohtonen Teemu Kattilakoski | 1:46:36.1 |
| 11 | Canadà Devon Kershaw Sean Crooks Chris Jeffries George Grey | 1:48:15.9 |
| 12 | Estats Units Kris Freeman Lars Flora Andrew Johnson Carl Swenson | 1:48:44.2 |
| 13 | Kazakhstan Andrey Golovko Dmitrij Eremenko Maxim Odnodvortsev Yevgeniy Koschevoy | 1:49:03.6 |
| 14 | Ucraïna Roman Leybyuk Vladimir Olschanski Olexandr Putsko Mikhail Gumenyak | 1:50:01.9 |
| 15 | R.P. de la Xina Xia Wan Li Geilang Zhang Chengye Zhang Qing | 1:50:40.5 |
| — | Àustria Martin Tauber Juergen Pinter Roland Diethart Johannes Eder | desqualificat |

### Notes

* ↑ L'esquip austríac fou desqualificat per no complir la reglamentació imposada pel Comitè Olímpic Internacional (COI) sobre les normes antidopatge.

## Enllaços externs

* (anglès) Programa oficial Arxivat 2012-06-12 a Wayback Machine.
# Leucopetra

Leucopetra (en grec antic Λευκοπέτρα) era un promontori del Brútium, que forma la punta sud-oest d'Itàlia, que mirava cap a Sicília i es considerava generalment com la part final de la serra dels Apenins.
Plini el Vell diu que es trobava a 12 milles romanes de Règium, i per això actualment se l'identifica amb Capo dell'Armi, on els Apenins fan cap al mar. El color blanc de les roques van donar origen al nom d'aquest promontori (λευκός 'leukos' vol dir blanc), i així l'anomenaven els antics historiadors i geògrafs.
És el mateix promontori que Tucídides anomena Πέτρα τῆς Πηγίης, i va ser l'últim punt d'Itàlia on el general Demòstenes i Eurimedó van fer la darrera parada abans de passar a Sicília l'any 322 aC. També en aquest punt, Ciceró es va aturar quan anava a Sicília l'any 44 aC, després de la mort de Cèsar i es disposava a marxar a Grècia. Allà va rebre notícies de Roma portades pels seus amics de Règium que van alterar els seus plans.

## Referències

* ↑ «Leucopetra».
* ↑ Estrabó. Geografia, 259
* ↑ Plini el Vell. Naturalis Historia, III, 5 i 10
* ↑ Claudi Ptolemeu. Geografia, III, 1, 9
* ↑ Ciceró. Filípiques, I, 3; Epistulae ad Atticum, XVI, 7
* ↑ Smith, William (ed.). «Leucopetra». Dictionary of Greek and Roman Geography (1854). [Consulta: 14 juliol 2022].
# Johanna Lüttge

Johanna Lüttge (Gebesee, 20 de març de 1936 - Leipzig, 14 de novembre de 2022), posteriorment de casada Hübner i Langer, és una atleta alemanya, ja retirada, especialista en el llançament de pes, que va competir durant les dècades de 1950 i 1960.
Durant la seva carrera esportiva va prendre part en tres edicions dels Jocs Olímpics d'Estiu, el 1956, 1960 i 1964. El millor resultat el va obtenir als Jocs de Roma de 1960, on guanyà la medalla de plata en la prova del llançament de pes del programa d'atletisme. Als Jocs de Melbourne de 1956 fou onzena i als de Tòquio de 1964 novena, sempre en la prova del llançament de pes.
Al Campionat d'Europa d'atletisme fou dues vegades quarta, el 1958 i 1962. Entre 1957 i 1960 guanyà quatre campionats nacionals de la RDA del llançament de pes. Entre 1955 i 1960 millorà en disset ocasions el rècord de llançament de pes de la RDA fins a situar-lo en 16,70 metres el 27 d'agost de 1960.

## Millors marques

* Llançament de pes. 17,06 metres (1963)

## Referències

* 1 2 Johanna Lüttge a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 16 novembre 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 270. ISBN 978-83-62033-30-0.
* ↑ Fitxa a trackfield.brinkster.net